b"\n_START_ARTICLE_\nWilliam Alfred Fowler\n_START_SECTION_\nBiografia\n_START_PARAGRAPH_\nVa n\xc3\xa9ixer el 9 d'agost de 1911 a la ciutat de Pittsburgh, situada a l'estat nord-americ\xc3\xa0 de Pennsilv\xc3\xa0nia. Va estudiar f\xc3\xadsica a la The Ohio State University i aconsegu\xc3\xad el doctorat en f\xc3\xadsica nuclear a l'Institut Tecnol\xc3\xb2gic de Calif\xc3\xb2rnia.\n_START_SECTION_\nRecerca cient\xc3\xadfica\n_START_PARAGRAPH_\nLa publiciaci\xc3\xb3 l'any 1957 del seu article Synthesis of the Elements in Stars, realitzat amb Margaret Burbidge, Geoffrey Burbidge i Fred Hoyle, aconsegu\xc3\xad explicar com l'abund\xc3\xa0ncia de tots els elements qu\xc3\xadmics a les estrelles podien ser explicats pel proc\xc3\xa9s de nucleos\xc3\xadntesi, veure l'article B2FH._NEWLINE_El 1983, fou guardonat amb el Premi Nobel de F\xc3\xadsica pels seus estudis sobre els processos importants en l'estructura i evoluci\xc3\xb3 de les estrelles, premi que compart\xc3\xad amb el f\xc3\xadsic indi Subrahmanyan Chandrasekhar._NEWLINE_Fowler es mor\xc3\xad a la seva resid\xc3\xa8ncia de Pasadena, situada a l'estat de Calif\xc3\xb2rnia, el 14 de mar\xc3\xa7 de 1995."